open-index/open-wikipedia-markdown huggingface dataset:
Jaga Jazzist

Οι **Jaga Jazzist** (*Γιάγκα Γιάζιστ*) είναι ένα πειραματικό τζαζ συγκρότημα το οποίο αναδείχθηκε όταν το BBC ονόμασε τον τρίτο δίσκο τους, *The Stix* (Ninja Tune/Smalltown Supersound), τον καλύτερο τζαζ δίσκο του 2002. Στην πατρίδα τους τη Νορβηγία, οι Jaga Jazzist έγιναν γνωστοί το 2001 όταν η τρίτη κυκλοφορία τους, *A Livingroom Hush* (Warner Music), πούλησε απρόσμενα καλά.
Ο πυρήνας του συγκροτήματος είναι οι αδερφοί και κύριοι συνθέτες Lars και Martin Horntveth, οι οποίοι έφτιαξαν τους Jaga Jazzist στα εφηβικά τους χρόνια, το 1994. Επίσης, είναι εξέχουσες παρουσίες του νορβηγικού σχήματος The National Bank. 

Στο συγκρότημα υπάρχουν τρομπέτες, ένα τρομπόνι, ένα ηλεκτρική κιθάρα, ένα μπάσο, μία τούμπα, ένα κλαρίνο μπάσο, ένα Fender Rhodes, ένα μεταλλόφωνο και μία βάση ηλεκτρονικών ήχων, μελωδιών και ρυθμών. Οι Jaga Jazzist θεωρούνται από τους κύριους εκπροσώπους του γνωστού nu-jazz κινήματος στη Σκανδιναβία. Ακόμη, οι The Mars Volta παρουσιάζουν τους Jaga Jazzist ως ένα από τα αγαπημένα τους σχήματα.

Πρόσφατα, ένα επεισόδιο του ανίμε IGPX, περιείχε το τραγούδι **For All You Happy People** ως μουσική συνοδεία σε μία σκηνή.

## Επιρροές
Οι Talk Talk, οι Soft Machine, ο John Coltrane, ο Don Cherry, ο Aphex Twin, οι Stereolab, ο Squarepusher and οι Tortoise συχνά αναφέρονται ως οι βασικές τους επιρροές.

## Μέλη 1994-2006
*Harald Frøland (Κιθάρα) 1994-2005, 2006 -
*Ivar Chr. Johansen / Ravi (Τρομπέτα και φωνητικά), 1994 – 2001
*Jonas Bendiksen (Πλήκτρα), 1994 - 1997
*Lars Horntveth (Τενόρο Σαξόφωνο) 1994 - 
*Lars Wabø (Τρομπόνι) 1994 -2005
*Line Horntveth (Τούμπα) 1994 -
*Mads Jansen (Τρομπόνι)1994
*Marius Hesby (Τρομπόνι) 1994
*Martin Horntveth (Ντραμς και φωνητικά)
*Andreas Mjøs (Μεταλλόφωνο, κιθάρα και φωνητικά) 1994 -
*Marius Hesby (Τρομπόνι) 1994
*Thomas Viken (Τενόρο Σαξόφωνο) 1994
*Lars Erik Myran (Μπάσο) 1994
*Even Ormestad (Μπάσο), 1995 -
*Jørgen Munkeby (Άλτο Σαξόφωνο) 1995 - 2002
*Håvard Myklebust (Τρομπόνι) 1996
*Torgeir Audunson (Τρομπέτα) 1996-1997
*Bjørn Strand (Τενόρο Σαξόφωνο) 1997
*Sjur Miljeteig (Τρομπέτα) 1997
*Mathias Eick (Τρομπέτα) 1998 -
*Morten Qvenild (Πλήκτρα) - 2001
*Ketil Einarsen (Φλάουτα, πλήκτρα, κρουστά) 2002 – 2005, 2006 - 
*Andreas Hessen Schei (Πλήκτρα) 2002- 2005, 2006 –
*Nils Martin Larsen (Πλήκτρα) 2005
*Anders Hana (Κιθάρα και fx) 2005
*Erik Johannessen (Τρομπόνι και κρουστά) 2005 -

## Δισκογραφία
Δίσκοι:

**[[Grete Stitz]]* (1996)
**[[A Livingroom Hush]]* (2001)
**[[The Stix (album)|The Stix]]* (2003)
**[[What We Must]]* (2005)
**[[One-Armed Bandit]]* (2010)
**[[Starfire]]* (2015)
**[[Pyramid]]* (2020)

EP:

**[[Magazine (Jaga Jazzist album)|Magazine]]* (1998)
**[[Airborne/Going Down]]* (2001)
**[[Animal Chin]]* (2003)
**[[Day (album)|Day]]* (2004)

Ο Mathias Eick, ο Lars Horntveth και ο Jørgen Munkeby έχουν επίσης συνεργαστεί με τους Motorpsycho στην κυκλοφορία τους "In the Fishtank 10" (2003), ως **Jaga Jazzist Horns**.

## Εξωτερικοί σύνδεσμοι
*Η επίσημη ιστοσελίδα των Jaga Jazzist
*Jaga Jazzist στο Last.fm
*Fabchannel.com - Ένα απόσπασμα από την συναυλία των Jaga Jazzist στο Paradiso 2005

Κατηγορία:Τζαζ μουσικοί
Κατηγορία:Νορβηγικά rock συγκροτήματα
Αβάπτιστο Αρκιών

Το **Αβάπτιστο**, επίσης γνωστό ως **Αβάπτιστος** ή **Αβάθιστο**, είναι νησίδα των Δωδεκανήσων του Αιγαίου Πελάγους. Ανήκει στο νησιωτικό σύμπλεγμα Αρκοί. Βρίσκεται πάρα πολύ κοντά στη νότια ακτή των Αρκιών, ακριβώς απέναντι από την παραλία Γανάκια ή Τηγανάκια και δίπλα στην νησίδα Μακρονήσι.. Είναι μια ακατοίκητη νησίδα έκτασης 0,0451 τ.χλμ. Αναφέρεται επίσημα να απογράφεται το 2011 και διοικητικά ανήκει στο Δημοτικό Διαμέρισμα Πάτμου, του ομώνυμου δήμου του νομού Δωδεκανήσου.

Το Αβάπτιστο, όπως και τα υπόλοιπα νησιά και νησίδες των νησιωτικών συμπλεγμάτων των Αρκιών, των Λειψών και του Αγαθονησίου και οι νησίδες ανατολικά της Λέρου και της Καλύμνου, περιλαμβάνεται στο Δίκτυο Natura 2000 και αποτελεί μέρος του Τόπου Κοινοτικής Σημασίας (ΤΚΣ) "Αρκοί, Λειψοί, Αγαθονήσι και Βραχονησίδες". Στον ΤΚΣ έχουν παρατηρηθεί σπάνια ενδημικά είδη φυτών με περιορισμένη εξάπλωση, ενώ αποτελεί καταφύγιο για τα απειλούμενα είδη της μεσογειακής φώκιας Monachus monachus και της θαλάσσιας χελώνας Caretta caretta.

## Σημειώσεις


## Παραπομπές


## Εξωτερικοί σύνδεσμοι
* Εφημερίδα Ευρωπαϊκών Κοινοτήτων 
* Δίκτυο Natura 2000

Κατηγορία:Βραχονησίδες της Πάτμου
Κατηγορία:Σύμπλεγμα Αρκών
Εθνικό Πάρκο Ιγκουασού

Το **Εθνικό Πάρκο Ιγκουασού** (πορτογαλικά: *Parque Nacional do Iguaçu*) είναι εθνικό πάρκο της Βραζιλίας. Είναι γνωστό για τους καταρράκτες του, μέρος των οποίων βρίσκεται και στην Αργεντινή, καθώς και την άγρια πανίδα του και ειδικότερα τα πτηνά του, όπου περιλαμβάνονται πολλά σπάνια και υπό εξαφάνιση είδη. Το πάρκο αποτελεί ένα μοναδικό μέρος στον κόσμο όπου πέντε είδη δασών και οικολογικών συστημάτων συναντούνται σε μία τοποθεσία. Το εγγύτερο αεροδρόμιο προκειμένου να επισκεφτεί κάποιος το Πάρκο είναι το Διεθνές Αεροδρόμιο Foz do Iguaçu.

Το πάρκο χαρακτηρίστηκε Μνημείο Παγκόσμιας Κληρονομιάς από UNESCO το 1986.

## Δείτε επίσης
* Ποταμός Ιγκουασού
* Καταρράκτες Ιγκουασού
* Εθνικό Πάρκο Καταρρακτών Ιγκουασού
* Ο κατάλογος με τα Μνημεία Παγκόσμιας Κληρονομιάς της UNESCO

## Παραπομπές


## Εξωτερικοί σύνδεσμοι
* 
* Η επίσημη ιστοσελίδα του Εθνικού Πάρκου Ιγκουασού
* Το Εθνικό Πάρκο Ιγκουασού στην επίσημη ιστοσελίδα της UNESCO
* Το Εθνικό Πάρκο Ιγκουασού στο WCMC-UNEP

Ιγκουασου
Κατηγορία:Μνημεία Παγκόσμιας Κληρονομιάς στη Βραζιλία
Κατηγορία:Μνημεία Παγκόσμιας Κληρονομιάς στην Αργεντινή
Ρόβια Ηλείας

Τα **Ρόβια** είναι ένα χωριό του νομού Ηλείας. Ανήκει διοικητικά στο Δήμο Ανδρίτσαινας - Κρεστένων, ενώ παλαιότερα ανήκε στον Καποδιστριακό δήμο Ανδρίτσαινας και αποτελούσε τον μοναδικό οικισμό του ομώνυμου δημοτικού διαμερίσματος.

## Ιστορία
Η τοπική παράδοση, όπως  περιγράφεται στα *Ολυμπιακά* του Αγησίλαου Τσέλαλη,  λέει πως κάποιος πρίγκιπας από τη Γόρενα, περιοχή πάνω από το σημερινό χωριό Τσουράκι, έχτισε εδώ ρόβια – ροβιές, δηλαδή ποιμενικά καλύβια.

Μετά ήρθε ένας σκλάβος από το Μυστρά, κάποιος Ανάστος από τη Μαρίνα και κάποιος Στέργιος Χρυσανθάκης από του Σκληρού κι έχτισαν σπίτια στη θέση «Χαλάσματα», στην κορφή Αγιολιά και στη θέση Σγούρνα κι έτσι δημιουργήθηκε το χωριό Ρόβια.

## Πληθυσμός
Τα Ρόβια με βάση την απογραφή του 2021 έχουν 57 κατοίκους.
### Εξέλιξη του πληθυσμού

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας
Κατηγορία:Δήμος Ανδρίτσαινας - Κρεστένων
Όσιος Αγάπιος ο νεότερος

Ο **Αγάπιος ο νεότερος** (κατά κόσμον Αντώνιος Αντωνόπουλος, Δημητσάνα, 1753 - 1812), γνωστός και ως **Αγάπιος Παπαντωνόπουλος** ήταν Έλληνας κληρικός και Άγιος της Ορθόδοξης Εκκλησίας.

## Βιογραφία
Γεννήθηκε στη Δημητσάνα του νομού Αρκαδίας. Φοίτησε στη Δημητσάνα με δασκάλους τους Αγάπιο Λεονάρδο και τον Γεράσιμο Γούνα. Όταν με τα γεγονότα των Ορλωφικών η σχολή έκλεισε, ο Αγάπιος ακολούθησε τον Γεράσιμο Γούνα στη Σμύρνη, όπου συνέχισε τις σπουδές του στη φημισμένη σχολή της πόλης, με σχολάρχη τον Ιερόθεο Δενδρινό. Αργότερα έγινε μοναχός, με το όνομα Αγάπιος.

Έπειτα πήγε στη Χίο και στη συνέχεια επέστρεψε στη Δημητσάνα, όπου το 1781, ανέλαβε τη διεύθυνση της σχολής. Στην σχολή υπηρέτησε 32 χρόνια ως σχολάρχης. Μετά το τέλος της ζωής το 1812 σε ηλικία 59 ετών, ανακηρύχθηκε άγιος από την Ορθόδοξη Εκκλησία. Η μνήμη του τιμάται στις 24 Δεκεμβρίου.

## Παραπομπές


Κατηγορία:Άγιοι της Ορθόδοξης Εκκλησίας
Αντωνιος
Κατηγορία:Έλληνες εκπαιδευτικοί
Κατηγορία:Έλληνες Χριστιανοί μοναχοί
Α.Ο. Σείριος Πατρών

right|thumb|170px|Το έμβλημα του ΣείριουΟ **Α.Ο. Σείριος Παραλίας** είναι αθλητικός σύλλογος στην Αχαΐα με έδρα το Δήμο Παραλίας.

Ιδρύθηκε το 1997 με τμήμα καλαθοσφαίρισης. Το 2000 ιδρύθηκαν τμήματα μπέιζμπολ αντρών και σόφτμπολ γυναικών ενώ το 2005 συμμετείχε μια φορά με σόφτμπολ ανδρών. Η ονομασία προέρχεται από τον άστερα Σείριο. Δεν έχει τμήμα μπέιζμπολ από το 2007.

## Τμήμα Καλαθοσφαίρισης
Το τμήμα καλαθοσφαίρισης του Σείριου λειτουργεί με ανδρική ομάδα και σαν ακαδημία με μικρές ηλικίες και συμμετέχει στα πρωταθλήματα της Ε.Σ.Κ.Α.-Η.

## Τμήμα Μπέιζμπολ αντρών
Το τμήμα μπέιζμπολ την πρώτη χρονιά μετά την ίδρυση (2000) του συμμετείχε στο κύπελλο Ελλάδος φτάνοντας μάλιστα μέχρι τα προημιτελικά. Το 2001 συμμετείχε στο πρωτάθλημα Β΄ εθνικής καταλαμβάνοντας την 9η θέση. Το 2002 ανακηρύσσεται πρωταθλητής Β΄Εθνικής και ανεβαίνει στην Α όπου όμως υποβιβάζεται πάλι το 2003 μιας και κατετάγη 9ος. Το 2004 πάλι σαν πρωταθλητής ανεβαίνει στην Α' και ξαναπέφτει 2005 ως 9ος ξανά. Το 2007 όπου δεν υπήρχαν εθνικές κατηγορίες μένει στον πρώτο γύρο και από τότε το τμήμα διαλύεται.

### Τίτλοι
* Πρωταθλήματα Β΄εθνικής: 2002, 2004
* Τουρνουά παίδων Πάτρας: 2002

## Τμήμα Σόφτμπολ γυναικών
Το τμήμα σόφτμπολ συμμετέχει από την πρώτη χρονιά ίδρυσης του, το 2000, στο Πανελλήνιο πρωτάθλημα και κατέλαβε τις εξής θέσεις: Το 2000 5η, το 2001 3η, το 2002 8η, το 2003 6η, το 2004 5η, το 2005 6η, το 2006 4η. Το 2007 κατέκτησε την 3η θέση και το χάλκινο μετάλλιο, όπου στον μικρό τελικό νίκησε τον *Σπάρτακο Γλυφάδας* με 12-5. Επίσης τρίτη κατετάγη το 2009 και το 2010. Στο πρωτάθλημα το 2011 κατέκτησε την πρώτη θέση όταν στον τελικό νίκησε τον "Λάδωνα" με 5-4 στη παράταση. Το 2012, πήρε την τρίτη θέση και το Χάλκινο μετάλλιο.

### Τίτλοι
* 2 Πρωταθλήματα Ελλάδας: 2011, 2014

## Τμήμα Σόφτμπολ αντρών
Το τμήμα σόφτμπολ ανδρών αγωνίστηκε το 2005 στο πανελλήνιο πρωτάθλημα καταλαμβάνοντας την 4η θέση (τελευταία).

## Παραπομπές


## Πηγές

*Panthers Patras

Κατηγορία:Αθλητικοί σύλλογοι Αχαΐας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί αθλητικοί σύλλογοι σόφτμπολ
Κατηγορία:Ελληνικοί αθλητικοί σύλλογοι μπέιζμπολ
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις αθλητικών συλλόγων το 1997
Κατηγορία:Ιδρύσεις ομάδων καλαθοσφαίρισης το 1997
Δήμος Καλλικράτειας

Ο **Δήμος Καλλικράτειας** ήταν Δήμος του Νομού Χαλκιδικής που συστάθηκε το 1995 και διευρύνθηκε με το πρόγραμμα Καποδίστριας με τη συνένωση των γειτονικών κοινοτήτων της περιοχής, που αποτέλεσαν στη συνέχεια τα Δημοτικά Διαμερίσματα του Δήμου. Καταργήθηκε το 2011 με την εφαρμογή του προγράμματος Καλλικράτης και εντάχθηκε στον νέο Δήμο Νέας Προποντίδας. Βρισκόταν στο Νομός Χαλκιδικής. Είχε (πραγματικό) πληθυσμό 7.881 κατοίκους. Τελευταίος δήμαρχος ήταν ο Ιωάννης Γεωργαλάς. 

## Θέση
Στο δυτικό άκρο της Χαλκιδικής, σε επαφή με το Νομό Θεσσαλονίκης βρίσκεται η περιοχή του σημερινού Δήμου Καλλικράτειας, στον οποίο υπάγονται τα χωρια Νέα Καλλικράτεια (Καλλικράτεια), Νέα Ηράκλεια, Άγιος Παύλος, Λάκκωμα, Νεοχωράκι, Νέα Γωνιά, *[[Ροδόκηπος Χαλκιδικής|Ροδόκηπος]]*, Νέα Σίλατα, Σωζόπολη και Βεργιά, τα οποία  σήμερα είναι ομαδοποιημένα σε πέντε Δημοτικά Διαμερίσματα.

## Δημοτικά Διαμερίσματα
μικρογραφία|Καλλικράτεια
Στο δήμο περιλαμβάνονταν:
: ** Δ.Δ. Νέας Καλλικράτειας ** -- η Νέα Καλλικράτεια [ 6.204 ]
: ** [[Δημοτικό Διαμέρισμα Αγίου Παύλου Χαλκιδικής|Δ.δ. Αγίου Παύλου]] ** [ 1.297 ]
::* ο Άγιος Παύλος [ 599 ]
::* η Νέα Ηράκλεια [ 698 ]
: ** Δ.Δ. Λακκώματος ** -- το Λάκκωμα [ 1.311 ]
: ** [[Δημοτικό Διαμέρισμα Νέας Γωνιάς Χαλκιδικής|Δ.δ. Νέας Γωνιάς]] ** [ 480 ]
::* η Νέα Γωνιά [ 454 ]
::* το Νεοχωράκι [ 26 ]
: ** [[Δημοτικό Διαμέρισμα Νέων Σιλάτων Χαλκιδικής|Δ.δ. Νέων Σιλάτων]] ** [ 1.589 ]
::* τα Νέα Σίλατα [ 808 ]
::* ο Ροδόκηπος [ 48 ]
::* η Σωζόπολη [ 733 ]

## Εξωτερικοί σύνδεσμοι
*Δήμος Καλλικράτειας

Κ
Χριστιανισμός (εφημερίδα)

Η εφημερίδα **Χριστιανισμός** είναι μηνιαία χριστιανική εφημερίδα, που άρχισε να εκδίδεται το 1986 από την Ελευθέρα Αποστολική Εκκλησία Πεντηκοστής. Αν και σε εσωτερικό φύλλο αναγράφεται μια ενδεικτική τιμή 0,1 ευρώ, πάντα διανέμεται δωρεάν.

Το πρώτο φύλλο του *Χριστιανισμού* (15 Ιανουαρίου 1986) κυκλοφόρησε σε 10.000 φύλλα, αλλά μέχρι το τέλος του ίδιου χρόνου η μηνιαία κυκλοφορία έφτασε τα 50.000 φύλλα. Το Μάιο του επόμενου χρόνου (1987) ξεπέρασε τα 90.000 φύλλα, ενώ όταν άρχισε να εκδίδεται και στα Αγγλικά (ως *Chistianity*) η κυκλοφορία της προσέγγισε τα 135.000 φύλλα μηνιαίως. Σήμερα η κυκλοφορία του *Χριστιανισμού* φτάνει τα 170.000 φύλλα μηνιαίως (περισσότερα από 2.000.000 φύλλα ετησίως) εκδίδεται σε 9 γλώσσες  και αποστέλλεται σε 65 χώρες.

Όσον αφορά την ύλη, ο *Χριστιανισμός* περιλαμβάνει θέματα χριστιανικά, θεολογικά, ιστορικά επιστημονικά, ενημερωτικά, επικαιρότητας, εκκλησιαστικές ειδήσεις, συνεντεύξεις καθώς και μαρτυρίες πίστεως διάφορων Χριστιανών. Σε σταθερές στήλες αρθρογραφούν οι ιατροί Αλέκος Περάκης (στήλη *Χριστιανισμός και Επιστήμη*), Λεωνίδας Φέγγος καθώς και πλήθος άλλων συνεργατών.

Επί σειρά ετών υπεύθυνος έκδοσης της εφημερίδας ήταν ο Λεωνίδας Φέγγος. Από τον Μάρτιο του 2008, υπεύθυνος ανέλαβε ο Χρήστος Κατσιγιάννης, ανανεώνοντας το περιεχόμενο, την εμφάνιση, τις στήλες και τους συνεργάτες της εφημερίδας. Από το Μάρτιο του 2016 εκδότης είναι ο Σπύρος Φέγγος.

## Υποσημειώσεις


## Βλέπε επίσης
* Χριστιανισμός (Ραδιοφωνικός Σταθμός)

## Εξωτερικοί σύνδεσμοι
* Η ύλη του "Χριστιανισμού" online.
*σε μορφή PDF

Κατηγορία:Εφημερίδες στην ελληνική γλώσσα
Ερμογένης (αποσαφήνιση)

**Ερμογένης** είναι ελληνικό ανδρικό όνομα. Απαντάται κυρίως κατά την αρχαιότητα και σημαίνει "αυτός που κατάγεται από το γένος του Ερμή".

Ιστορικά πρόσωπα με το παραπάνω όνομα ήταν:

*Ερμογένης (φιλόσοφος), φιλόσοφος του 5 π.Χ. αιώνα
*Ερμογένης (αρχιτέκτονας), (3ος-2ος αιώνας π.Χ.) αρχιτέκτονας από την Καρία
*Ερμογένης ο Ταρσεύς, (περ. 160- 230) σοφιστής και ρήτορας από την Ταρσό
*Ερμογένης ο Ίππος, αρχαίος Έλληνας ολυμπιονίκης του 1ου αιώνα μ.Χ. από την Ξάνθο της Λυκίας στη Μικρά Ασία
*Ερμογένης ο Περγαμηνός, αρχαίος Έλληνας ολυμπιονίκης του 1ου αιώνα μ.Χ. από την Πέργαμο στη Μικρά Ασία
*Ερμογένης ο Φιλαδέλφειος, αρχαίος Έλληνας ολυμπιονίκης του 1ου αιώνα μ.Χ. από τη Φιλαδέλφεια της Λυδίας στη Μικρά Ασία

Κατηγορία:Αποσαφηνίσεις ονομάτων
Υπουργείο Παιδείας, Διά Βίου Μάθησης και Θρησκευμάτων

Το **Υπουργείο Παιδείας, Διά Βίου Μάθησης και Θρησκευμάτων** ήταν Υπουργείο του ελληνικού κράτους την περίοδο 2009 - 2012. Δημιουργήθηκε από την κυβέρνηση του Γεωργίου Παπανδρέου  στις 7 Οκτωβρίου 2009 ως απλή μετονομασία του προηγούμενου Υπουργείου Εθνικής Παιδείας και Θρησκευμάτων, διατηρήθηκε από την κυβέρνηση Λουκά Παπαδήμου αλλά και από την υπηρεσιακή κυβέρνηση Παναγιώτη Πικραμμένου και
καταργήθηκε από την Κυβέρνηση Αντώνη Σαμαρά στις 21 Οκτωβρίου 2012. για να δημιουργηθεί νέο υπερ - Υπουργείο που συγκέντρωσε τις αρμοδιότητες της Παιδείας, των Θρησκευμάτων, του Πολιτισμού και του Αθλητισμού.

Η Άννα Διαμαντοπούλου υπήρξε η μακροβιότερη υπουργός κατά τη διάρκεια ύπαρξης του υπουργείου, η οποία έμεινε περισσότερο γνωστή για τον νόμο - πλαίσιο για τα Πανεπιστήμια, που ξεσήκωσε σφοδρές αντιδράσεις.

## Εποπτευόμενοι φορείς
* Γενική Γραμματεία Δια Βίου Μάθησης
*Οργανισμός Εκδόσεως Διδακτικών Βιβλίων
*Κέντρο Ελληνικής Γλώσσας
*Παιδαγωγικό ινστιτούτο

## Διατελέσαντες Υπουργοί Παιδείας, Δια Βίου Μάθησης και Θρησκευμάτων

## Παραπομπές


Παιδειας
Ee Mungu Nguvu Yetu

**Ee Mungu Nguvu Yetu** (Ω Θεέ όλης της Δημιουργίας) είναι ο εθνικός ύμνος της Κένυας. 

## Στίχοι στα σουαχίλι

Ee Mungu nguvu yetu

Ilete baraka kwetu

Haki iwe ngao na mlinzi

Natukae na undugu

Amani na uhuru

Raha tupate na ustawi.

Amkeni ndugu zetu

Tufanye sote bidii

Nasi tujitoe kwa nguvu

Nchi yetu ya Kenya

Tunayoipenda

Tuwe tayari kuilinda.

Natujenge taifa letu

Ee, ndio wajibu wetu

Kenya istahili heshima

Tuungane mikono 

Pamoja kazini

Kila siku tuwe na shukrani.

## Ελληνική μετάφραση

Ω Θεέ όλης της δημιουργίας,

Ευλόγησε αυτή τη γη και το έθνος μας.

Ας είναι η δικαιοσύνη ασπίδα και υπερασπιστής μας,

Ας διάγουμε βιό ενότητας,

Ειρήνης και Ελευθερίας.

Αφθονία να έρθει στη χώρα μας.

Ας σηκωθούμε ένας και όλοι μαζί

με καρδιές δυνατές και γεμάτες αλήθεια.

Η υπηρεσία να είναι θερμή μας προσπάθεια,

Και την πατρίδα μας, Κένυα,

κληρονομιά λαμπρή,

ας στεκόμαστε ψηλά να την υπερασπιζόμαστε.

Με ομοψυχία όλοι

ενωμένοι με ένα δεσμό,

Ας χτίσουμε μαζί αυτό το έθνος,

Κι η δόξα της Κένυας,

ο καρπός του κόπου μας

να γεμίσει κάθε καρδιά με ευχαριστίες.

## Εξωτερικοί σύνδεσμοι

* https://web.archive.org/web/20060522001524/http://www.navyband.navy.mil/anthems/ANTHEMS/Kenya.mp3

Κατηγορία:Εθνικά σύμβολα της Κένυας
Κατηγορία:Εθνικοί ύμνοι
Κατηγορία:Εθνικοί ύμνοι σε Λα ελάσσονα
RSS

μικρογραφία|100px|Το λογότυπο του RSS|εναλλ.=Το λογότυπο του RSS FEED

Το ακρωνύμιο **RSS**, από τον αγγλικό όρο **Really Simple Syndication** (*Πολύ Απλή Διανομή*) ή παλαιότερα τον όρο **[[RDF]] Site Summary** (*Σύνοψη Σελίδας RDF*), αφορά σε μία μέθοδο διανομής ψηφιακού πληροφοριακού περιεχομένου μέσα από τον παγκόσμιο ιστό, στηριγμένη στη γλώσσα σήμανσης XML.

Ένας χρήστης του Διαδικτύου μπορεί να ενημερώνεται αυτομάτα για ανανεωμένο περιεχόμενο από όσους ιστοτόπους παρέχουν ενημερώσεις μέσω RSS («ροές RSS», αγγλικά: «RSS feeds») αρκεί να έχει εγγραφεί ως συνδρομητής σε αυτές. Οι ροές RSS συνήθως περιέχουν τον τίτλο επιμέρους ιστοσελίδων, σύνοψη του περιεχομένου τους, σχετικά μεταδεδομένα, ημερομηνία δημοσίευσης κλπ.

Ο χρήστης χρειάζεται ένα ειδικό λογισμικό «αναγνώστη» (αγγλικά: «feed aggregator» ή «feed reader») το οποίο σε κάποιες περιπτώσεις μπορεί να είναι ενσωματωμένο στον περιηγητή Ιστού του χρήστη. Ο χρήστης εισάγει στον αναγνώστη τη διεύθυνση URL της ζητούμενης ροής, ώστε να εγγραφεί σε αυτήν ως συνδρομητής. Ο αναγνώστης ελέγχει τακτικά τις καταγεγραμμένες ροές για ενημερώσεις περιεχομένου. Ο αναγνώστης παρέχει στον εκάστοτε χρήστη μία κοινή και εξατομικευμένη διασύνδεση για όλες τις διαφορετικές πηγές στις οποίες είναι εγγεγραμμένος ο συνδρομητής.

Ορισμένοι δημοφιλείς αναγνώστες ροών RSS είναι: 

* Feedly
* NewsBlur
* Feedbin

Το πρότυπο RSS υπάρχει από το 2000 και πλέον υποστηρίζεται από πολλά συστήματα διαχείρισης περιεχομένου. Καθιερώθηκε ευρέως στα μέσα τις δεκαετίας του 2000, με την εξάπλωση των προσωπικών ιστολογίων και την διάθεση του δημοφιλή αναγνώστη Google Reader (2005-2013) και άλλων αντίστοιχων εφαρμογών. Οι κατασκευές των περιηγητών Ιστού εφάρμοσαν την ίδια περίοδο ένα κοινό λογότυπο ("16px|εναλλ.=RSS FEED") για την τεχνολογία RSS.  Το 2005 εμφανίστηκε το ανταγωνιστικό ως προς το RSS πρότυπο *[[Atom]]*, επίσης στηριγμένο στην XML.

## Παράδειγμα ροής RSS

Μια ροή RSS έχει τη μορφή απλού κείμενου XML. Είναι σχετικά ευανάγνωστο από αυτοματοποιημένες διεργασίες και από ανθρώπους. Μια τυπική ροή θα μπορούσε να περιέχει περιεχόμενο όπως στο ακόλουθο:

```xml
<?xml version="1.0" encoding="UTF-8" ?>
<rss version="2.0">
<channel>
 <title>RSS Τίτλος</title>
 <description>Αυτό είναι ένα παράδειγμα RSS κειμένου </description>
 <link>http://www.example.com/main.html</link>
 <lastBuildDate>Mon, 06 Sep 2010 00:01:00 +0000 </lastBuildDate>
 <pubDate>Sun, 06 Sep 2009 16:20:00 +0000</pubDate>
 <ttl>1800</ttl>
<item>
  <title>Παράδειγμα καταχώρισης</title>
  <description>Ακολουθεί ένα κείμενο που περιέχει μια ενδιαφέρουσα περιγραφή.</description>
  <link>http://www.example.com/blog/post/1</link>
  <guid isPermaLink="false">7bd204c6-1655-4c27-aeee-53f933c5395f</guid>
  <pubDate>Sun, 06 Sep 2009 16:20:00 +0000</pubDate>
 </item>
</channel>
</rss>
```


## Παραπομπές


## Εξωτερικοί σύνδεσμοι
* 
* https://rss.com/

Διαδίκτυο
A Portuguesa

***A Portuguesa***  (*Το Πορτογαλικό*) είναι ο εθνικός ύμνος της Πορτογαλίας. Οι στίχοι γράφτηκαν από τον  Ενρίκε Λόπες ντε Μεντόνσα και η μουσική από τον Αλφρέντο Κέιλ. Υιοθετήθηκε το 1910 από την Πρώτη Δημοκρατία της Πορτογαλίας, αντικαθιστώντας το *"Ο Hino da Carta"*, τον ύμνο που χρησιμοποιούσε η μοναρχία στη χώρα.

## Ιστορία
Το 1890, το Ηνωμένο Βασίλειο απαίτησε από την Πορτογαλία να εγκαταλείψει τις αποικίες της στην Ανγκόλα και τη Μοζαμβίκη της Αφρικής. Η κυβέρνηση αναγκάστηκε να αποδεχτεί τους βρετανικούς όρους, παρά τη δημόσια κατακραυγή, που μείωσε τη δημοτικότητα τόσο του βασιλιά όσο και γενικότερα του θεσμού της μοναρχίας. Ορμώμενος από το κοινό αίσθημα, ο Ενρίκε Λόπες ντε Μεντόνσα (Henrique Lopes de Mendonça) έγραψε ένα ποίημα που ωθούσε τους συμπατριώτες του να "παλέψουν για την πατρίδα" (Pela Pátria lutar) και εξυμνούσε το παρελθόν της ως ναυτική δύναμη τον 15ο και 16ο αιώνα. Μελοποιήθηκε από τον Alfredo Keil και σύντομα έγινε δημοφιλές τραγούδι. 
Στις 31 Ιανουαρίου 1891, ξέσπασε επανάσταση των δημοκρατικών στο Πόρτο και η "Portuguesa" υιοθετήθηκε από τους επαναστάτες. Η επανάσταση καταστάλθηκε και το τραγούδι απαγορεύτηκε, ωστόσο το 1910 μια νέα επανάσταση έριξε τη μοναρχία και καθιέρωσε τη δημοκρατία στη χώρα (5 Οκτωβρίου). Την επόμενη χρονιά, καθιερώθηκε ως εθνικός ύμνος της χώρας.

## Στίχοι
Ο ύμνος αποτελείται από την πρώτη στροφή του αρχικού ποιήματος του Μεντόνσα και το ρεφρέν, ενώ η δεύτερη και τρίτη στροφή δε χρησιμοποιούνται και γενικότερα είναι άγνωστες σε μεγάλο αριθμό Πορτογάλων. 

## Εξωτερικοί σύνδεσμοι
* Στίχοι, παρτιτούρα και μουσική της "Portuguesa"

Κατηγορία:Εθνικά σύμβολα της Πορτογαλίας
Κατηγορία:Εθνικοί ύμνοι
Κατηγορία:Τραγούδια του 1890
Έκταμα

Η λέξη **έκταμα** απαντάται κυρίως ως ναυτικός όρος. Παλαιότερα λεγόταν "*κάθεμα*", είναι το κοινώς λεγόμενο "*καλούμο*" ή "*καλούμα καδένας*". 
Ως έκταμα χαρακτηρίζεται το συνολικό μήκος της αλυσίδας (καδένας) της άγκυρας που έχει ποντιστεί μέχρι του πλοίου (όκκιο) και μετριέται σε αριθμούς αμμάτων, αρχής γενομένης από την άγκυρα προς το πλοίο, π.χ. έκταμα πέντε αμμάτων (κοινώς "πέντε κλειδιά καλούμο"). Από το μήκος του εκτάματος εξαρτάται και η ασφαλής αγκυροβολία. Τα πλοία που "σαλεύουν" επί μιας αγκύρας θα πρέπει να παρεάσουν (=αφήσουν) έκταμα περίπου το τριπλάσιο του βάθους του σημείου αγκυροβολίας. 

Για παράδειγμα αν το βάθος στο επιλεγμένο σημείο αγκυροβολίας είναι 7 μ. τότε το έκταμα της καδένας που θα πρέπει να αφεθεί πρέπει να είναι τουλάχιστον 21 μέτρα. Αν ο άνεμος γίνεται σφοδρότερος ευνόητο είναι ότι θα πρέπει να "παρεάται" (*καλουμάρεται*) αλυσίδα ώστε ν΄ αυξάνεται το έκταμα. Αν και τότε εξακολουθεί το πλοίο να σύρει την άγκυρα, που αυτό γίνεται και εμπειρικά αντιληπτό από τα "σκροτσαρίσματα" (τραντάγματα) της καδένας στη πλώρη, τότε ποντίζεται και δεύτερη άγκυρα με έκταμα σχεδόν ίσο με το βάθος του βυθού ως "*μόλυβδο βολίδος*" όπως λεγόταν παλαιότερα, ή διαφορετικά επαναλαμβάνεται αγκυροβολία σε άλλο ασφαλέστερο σημείο.

Σε περίπτωση "αμφιδέτησης επ΄ αγκύρων" (αγκυροβολία και με τις δύο άγκυρες) θα πρέπει, όσο το δυνατόν, τα εκτάματα των καδενών να εξισώνονται (να είναι ίσα). Το εκάστοτε έκταμα + το μήκος του πλοίου αποτελούν την ακτίνα ασφαλείας του πιθανού κύκλου στροφής του αγκυροβολημένου πλοίου σε περιπτώσεις μετάπτωσης του ανέμου. Τούτο σημειώνεται στο χάρτη (αγκυροβολίας) και ελέγχεται το ελεύθερο του χώρου από κάθε κίνδυνο (π.χ. προσάραξης σε αβαθή, ή επικίνδυνης προσέγγισης με άλλο αγκυροβολημένο πλοίο).

Κατηγορία:Ναυτική ορολογία
Κατηγορία:Ναυτική τέχνη
High We Exalt Thee, Realm of the Free

***High We Exalt Thee, Realm of the Free*** είναι ο εθνικός ύμνος της Σιέρα Λεόνε. Γράφτηκε από τον Κλίφορντ Νέλσον Φάιλ και μελοποιήθηκε από τον Τζον Τζόζεφ Άκαρ, ενώ χρησιμοποιήθηκε για πρώτη φορά το 1961. Αντικατέστησε το *[[God Save the Queen]]*.  Το Σύνταγμα του 1991 τονίζει ότι είναι ευθύνη του κάθε πολίτη της Σιέρα Λεόνε να σέβεται τα ιδανικά και τους θεσμούς του ανάμεσα στους οποίους είναι και ο εθνικός ύμνος.

## Στίχοι
Οι στίχοι του ύμνου είναι οι εξής:
High we exalt thee, realm of the free;
Great is the love we have for thee;
Firmly united ever we stand,
Singing thy praise, Ο native land.
We raise up our hearts and our voices on high,
The hills and the valleys re-echo our cry;
Blessing and peace be ever thine own,
Land that we love, our Sierra Leone.

One with a faith that wisdom inspires,
One with a zeal that never tires;
Ever we seek to honour thy name,
Ours is the labour, thine the fame.
We pray that no harm on thy children may fall,
That blessing and peace may descend on us all;
So may we serve thee ever alone,
Land that we love, our Sierra Leone.

Knowledge and truth our forefathers spread,
Mighty the nations whom they led;
Mighty they made thee, so too may we
Show forth the good that is ever in thee.
We pledge our devotion, our strength and our might,
Thy cause to defend and to stand for thy right;
All that we have be ever thine own,
Land that we love, our Sierra Leone.

## Ελληνική μετάφραση
Σε εξυψώνουμε, τόπε της ελευθερίας
Μεγάλη είναι η αγάπη που σου έχουμε
Σταθερά ενωμένοι πάντα στεκόμαστε,
Τραγουδώντας τον έπαινό τους, ω πατρική γη.
Υψώνουμε τις καρδιές και τις φωνές μας τόσο ψηλά,
Στους λόφους και στις κοιλάδες ακούγεται ο αντίλαλος της κραυγής μας
Η ευλογία και η ειρήνη για πάντα θα είναι δικά μας,
Γη που αγαπάμε, δική μας Σιέρα Λεόνε.

Μια με την πίστη που η σοφία εμπνέει,
Μια με το ζήλο, ο οποίος δεν κουράζει ποτέ. 
Πάντα θα επιζητάμε να τιμήσουμε το όνομά σου,
Δική μας είναι η εργασία, δική σου είναι η δόξα.
Προσευχόμαστε ότι κανένα κακό δε θα πάθουν τα παιδιά μας,
Ότι η ευλογία και η ειρήνη είθε να έρθουν επάνω μας όλα
Έτσι είθε να σε υπηρετούμε πάντα μοναχοί μας,
Γη που αγαπάμε, δική μας Σιέρα Λεόνε.

Γνώσεις και αλήθεια σκόρπισαν οι πρόγονοί μας,
Ισχυρά τα έθνη των οποίων ηγήθηκαν
Σε έκαναν ισχυρή, έτσι είθε κι εμείς
Να σου δείχνουμε για πάντα το καλό.
Σου υποσχόμαστε την αφοσίωσή μας, τη δύναμή μας και το σθένος μας,
Ο σκοπός σου να αμύνεσαι και να αγωνίζεσαι για το δίκαιό σου.
Όλα αυτά για πάντα είναι δικά μας,
Γη που αγαπάμε, δική μας Σιέρα Λεόνε.

## Παραπομπές


Κατηγορία:Εθνικά σύμβολα της Σιέρα Λεόνε
Κατηγορία:Εθνικοί ύμνοι
Βαθ

Το **Βαθ** ήταν μια βιβλική μονάδα μέτρησης ποσότητας υγρών που χρησιμοποιούνταν κατά την Παλαιά Διαθήκη. Το ένα βαθ ήταν κανάτα που η χωρητικότητά της αντιστοιχούσε κατά προσέγγιση με 22 λίτρα. Υποδιαιρέσεις αυτού του μέτρου ήταν το ιν, ο κάβος και το λογ. Πολλαπλάσια μονάδα ήταν το χομόρ.

Το βαθ αναφέρεται στα εδάφια: 1 Βασιλέων 7:26, 7:38, 2 Χρονικών 2:10, 4:5, Εσδράς 7:22, Ησαΐας 5:10, Ιεζεκιήλ 45:10, 45:11, 45:14.

Κατηγορία:Βιβλικές μονάδες μέτρησης
Χομόρ

Το **χομόρ** ή **κόρος** στην Παλαιά Διαθήκη είναι ένα μέτρο που χρησιμοποιούταν για την μέτρηση της χωρητικότητας των υγρών και των στερεών. Ως μέτρο υγρών ένα χομόρ ισοδυναμούσε με 10 βαθ ή 220 λίτρα, δηλαδή το φορτίο ενός γαϊδουριού. Ως μέτρο στερεών ένα χομόρ ισοδυναμούσε με 10 εφά ή 220 λίτρα.

Στην Καινή Διαθήκη ο κόρος ορίζεται διαφορετικά. Δείτε σχετικά το άρθρο Κόρος (Καινή Διαθήκη).

Το χομόρ αναφέρεται στα εξής εδάφια: Λευιτικό 27:16, Αριθμοί 11:32, Ησαΐας 5:10, Ιεζεκιήλ 45:11, 45:13, 45:14, Ωσηέ 3:2.

Κατηγορία:Βιβλικές μονάδες μέτρησης
Στάδιο (αθλητικός χώρος)

**Στάδιο** ονομάζεται ένας χώρος κατάλληλα διασκευασμένος για την τέλεση αγώνων δρόμου και άλλων αγωνισμάτων. Στην αρχαιότητα ήταν ο χώρος όπου γίνονταν οι αγώνες κατά τις μεγάλες γιορτές. Η ονομασία δόθηκε από την ομώνυμη μονάδα μήκους, που ισοδυναμούσε με περίπου 600 πόδια ή 180 μέτρα. Το πρώτο στάδιο είχε και αυτό μήκος 600 πόδια.

Κατηγορία:Αθλητικές εγκαταστάσεις
Σεά

Το **Σεά** είναι ένα μέτρο που χρησιμοποιούταν για την μέτρηση της χωρήτικότητας των στερεών και συναντάται στην Παλαιά Διαθήκη. Το ένα σεά ισοδυναμεί με 7.3 λίτρα.

Κατηγορία:Βιβλικές μονάδες μέτρησης
Κατηγορία:Μονάδες όγκου
Εφά

Το **Εφά** είναι μονάδα μέτρησης του όγκου, και συναντάται στην Παλαιά Διαθήκη. Το ένα εφά ισοδυναμεί με 22 λίτρα.

Το εφά αναφέρεται στα εδάφια: Έξοδος 16:36, Λευιτικό 5:11, 6:20, 19:36, Αριθμοί 5:15, 28:5, Κριτές 6:19, Ρουθ 2:17, 1 Σαμουήλ 1:24, 17:17, Ησαΐας 5:10, Ιεζεκιήλ 45:10, 45:11, 45:13, 45:24, 46:5, 46:7, 46:11, 46:14, Αμώς 8:5, Ζαχαρίας 5:6, 5:7, 5:8, 5:9, 5:10.

Κατηγορία:Βιβλικές μονάδες μέτρησης
Οδός Σαββάτου

Η **Οδός Σαββάτου** ήταν ένα συγκεκριμένο μέτρο μήκους που ήταν ορισμένο στους 2,000 πήχεις (1,100 μέτρα) και χρησιμοποιούταν την εποχή της Καινής Διαθήκης. Χαρακτηριστικά αναφέρεται πως το Όρος των ελαιών απείχε *οδό σαββάτου* από την Ιερουσαλήμ

Σύμφωνα με την μωσαϊκή παράδοση πρόκειται για την μεγαλύτερη απόσταση που επιτρεπόταν να διανύσει ένας Ιουδαίος την ημέρα του Σαββάτου. Με τη δύση του Ηλίου αυτής της ημέρας έπαυε και ο περιορισμός αυτός (Ευαγγέλιο Μάρκου Κεφ.1:32).

## Παραπομπές


## Πηγές
* Συλλογικό έργο (1993). *Το εκπληκτικό εγχειρίδιο της Βίβλου – Ένας πολύχρωμος οδηγός ολόκληρης της Αγίας Γραφής*. Αθήνα: Πέργαμος. σελ. 680. ISBN 978-960-7241-04-7.

Κατηγορία:Βιβλικές μονάδες μέτρησης
Πάμισος Μεσσηνίας

Ο **Πάμισος** είναι το μεγαλύτερο ποτάμι του Νομού Μεσσηνίας με μήκος 44 χλμ και με υδρολογική λεκάνη 568 τ.χλμ. Πηγάζει από τα βουνά της Άνω Μεσσηνίας (το όρος Λύκαιο) και από τις καρστικές πηγές Αγίου Φλώρου και Πηδήματος, που εκφορτίζουν το βόρειο Ταΰγετο. Διατρέχει τη Μεσσηνία από Βορρά προς Νότο και εκβάλει στον Μεσσηνιακό Κόλπο ανάμεσα στα χωριά Άρις, Πλατύ και Μεσσήνη. Η πόλης της Καλαμάτας απέχει 9 χιλιόμετρα από την κοίτη του ποταμού.

## Ετυμολογία Ονόματος
Υπάρχουν δύο εκδοχές για την προέλευση του ονόματός του. Η μία εκδοχή υποστηρίζει ότι η ονομασία «Πάμισος» προέρχεται από τις λέξεις «πᾶν» + «μίσος», λόγω της εχθρικής διάθεσης που χαρακτήριζε τις σχέσεις μεταξύ των Σπαρτιατών και των Μεσσηνίων. Ως σύνθετη λέξη, όμως, σύμφωνα με τα γραμματικά φαινόμενα, θα έπρεπε να γράφεται ως Πάμμισος. Επικρατέστερη, λοιπόν, εκδοχή είναι η δεύτερη, η οποία υποστηρίζει ότι το όνομα έχει προελληνική και αμετάφραστη προέλευση, όπως και συναντάται στη Θεσσαλία, και υιοθετήθηκε από τα ελληνικά φύλα που κατέβηκαν στη Μεσσηνία και τα οποία τελούσαν γιορτές στις πηγές του. Το όνομά του καταγράφεται, σύμφωνα με τη δεύτερη εκδοχή από την αρχαιότητα, και από τον Στράβωνα, αλλά και από τον Παυσανία, ο οποίος αναφέρει ότι λατρευόταν ως θεός.

*«[...] ἐκ δὲ Μεσσήνης ὑπὸ τοῦ Παμίσου τὸ στόμα ὁδὸς μὲν σταδίων ἐστὶν ὀγδοήκοντα, ῥεῖ δὲ ὁ Πάμισος διά τε ἀρουμένης καὶ καθαρὸς καὶ ἀναπλεῖται ναυσὶν ἐκ θαλάσσης ἐπὶ δέκα που σταδίους: ἀναθέουσι δὲ ἐς αὐτὸν καὶ οἱ θαλάσσιοι τῶν ἰχθύων περὶ ὥραν μάλιστα τοῦ ἦρος.»*

*(Παυσ., Μεσσηνιακά 34.1)*

## Εξωτερικοί σύνδεσμοι
* Αναδημοσίευση από άρθρο με τίτλο ΠΑ Μ Ι Σ Ο Σ: Ο ΜΕΣΣΗΝΙΟΣ ΠΟΤΑΜΙΟΣ ΘΕΟΣ (Παυσ. Δ΄ 3,9 10) , Ελένη Κ. Φάσσου, εφημερίδα «ΒΑΛΥΡΑ», φύλλο 138 Νοεμβρίου 1995,

## Παραπομπές


Κατηγορία:Ποταμοί της Μεσσηνίας
Μόδιος

Ο **Μόδιος** ήταν αρχαίο ρωμαϊκό μέτρο χωρητικότητας υγρών, αλλά και ξηρών καρπών και ειδικοτερα των σιτηρών. Η περιεκτικότητά του ισοδυναμούσε προς το 1/6 του ελληνικού μέδιμνου που ισοδυναμούσε με 8.7 λίτρα.

Επίσης ίδιο μέτρο με την αυτή ισοδυναμία αναφέρεται από τους Εβδομήκοντα και ως μια βιβλική μονάδα μέτρησης χωρητικότητας μόνο στερεών που αποτελούσε χαρακτηριστικό οικιακό σκεύος που χρησιμοποιούταν κατά την Καινή Διαθήκη. Υποδιαίρεση αυτού του βιβλικού μοδίου ήταν ο χοίνιξ, ενώ πολλαπλάσια μονάδα ήταν η Σάτα. Ο βιβλικός μόδιος αναφέρεται στα εδάφια: Ματθαίος 5:15, Μάρκος 4:21, Λουκάς 11:33.
## Νεότεροι χρόνοι
Επίσης στους νεότερους χρόνους το "μόδιον" (εκ του ρωμαϊκού μόδιος) κοινώς "μόδι" αποτελούσε στην ελληνική ύπαιθρο ιδίως στη Λέσβο μέτρο χωρητικότητας ελαιόλαδου που ισοδυναμούσε με 640 κιλά ελιές ή 500 οκάδες λάδι. Σε άλλα μέρη της Ελλάδας Μάνη, Μεσσηνία, Κόρινθος κ.λπ. αποτελούσε μέτρο σιτηρών και διαφόρων καρπών ποικίλης χωρητικότητας. Χαρακτηριστικό είναι το όνομα "Χιλιομόδι" σε ένδειξη πλούσιας τοπικής γεωργικής παραγωγής.

## Παραπομπές

Κατηγορία:Μονάδες όγκου
Κατηγορία:Βιβλικές μονάδες μέτρησης
Κατηγορία:Ρωμαϊκές μονάδες μέτρησης
Λιονέλ Χόρχε Νούνιες

Ο **Λιονέλ Χόρχε Νούνιες** (*Leonel Jorge Nuñez*, 13 Οκτωβρίου 1984) είναι Αργεντινός επαγγελματίας ποδοσφαιριστής, που αγωνίζεται στη θέση του σέντερ φορ.
Στις 23 Ιουνίου 2007 πήρε μετεγγραφή στην ομάδα του Ολυμπιακού, ο οποίος κατέβαλλε το ποσό των € 2.000.000 στην προηγούμενη ομάδα του, την Αρχεντίνος Τζούνιορς.

## Στατιστικά Καριέρας

*(μέχρι τις 8 Ιουλίου 2007)*

## Εξωτερικοί σύνδεσμοι

* Ο Λιονέλ Χόρχε Νούνιες στην επίσημη ιστοσελίδα του Ολυμπιακού

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ιντεπεντιέντε
Κατηγορία:Ποδοσφαιριστές Αρχεντίνος Τζούνιορς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούρσασπορ
Κατηγορία:Ποδοσφαιριστές Τζοχόρ Νταρούλ Τακζίμ ΦΚ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΟΦΗ
Κατηγορία:Ξένοι ποδοσφαιριστές στην Τουρκία
Κόρος (αποσαφήνιση)

Ο **κόρος** μπορεί να αναφέρεται στις εξής έννοιες:

* Κόρος, μονάδα μέτρησης της χωρητικότητας των πλοίων.
* Κόρος (Καινή Διαθήκη), μονάδα μέτρησης των στερεών στην Καινή Διαθήκη.
* Χομόρ ή *κόρος*, μονάδα μέτρησης των υγρών και των στερεών στην Παλαιά Διαθήκη.
Νέα Καλλικράτεια

Η **Νέα Καλλικράτεια** είναι κωμόπολη της Χαλκιδικής, που δημιουργήθηκε μετά την Ανταλλαγή πληθυσμών το 1922.

Σήμερα είναι δημοτικό διαμέρισμα του Δήμου Νέας Προποντίδας (Ν. 3852/2010, Πρόγραμμα «Καλλικράτης»). Εκκλησιαστικά υπάγεται στην μητρόπολη Κασσανδρείας και Πολιούχος της είναι η Οσία Παρασκευή η Επιβατινή (η Νέα). Κατά την απογραφή του 2021 αριθμούσε 6.128 μονίμους κατοίκους.

## Ιστορικά στοιχεία
Φαίνεται ότι η περιοχή κατοικούνταν ήδη από τη νεολιθική εποχή, ενώ αρχαιολογικές έρευνες έφεραν στο φως και επιτύμβια στήλη κόρης  που κρατάει περιστέρι στο αριστερό της χέρι (χρονολογείται στο 440 π.Χ.), που φυλάσσεται σήμερα στο Αρχαιολογικό Μουσείο Θεσσαλονίκης.

Ο σύγχρονος οικισμός ιδρύθηκε μετά το 1922, με την ανταλλαγή πληθυσμών από πρόσφυγες προερχόμενους από την Καλλικράτεια Ανατολικής Θράκης που εγκαταστάθηκαν στην περιοχή, η οποία ήταν Μετόχι της Μονής Ξενοφώντος του Αγίου Όρους και ονομαζόταν *Στόμιον*.
[αριστερά|μικρογραφία|Επιτύμβια στήλη κόρης που κρατά περιστέρι (440 π.Χ.) [Αρχαιολογικό Μουσείο Θεσσαλονίκης]]

## Δημογραφική εξέλιξη
Η πρόσφατη δημογραφική εξέλιξη του οικισμού είναι η εξής:

## Απασχόληση
Κύριες ασχολίες των κατοίκων είναι ο τουρισμός, η αλιεία και η γεωργία.

## Αθλητισμός
Στη Νέα Καλλικράτεια εδρεύει αθλητικός σύλλογος, με τμήματα στην καλαθοσφαίριση, πετοσφαίριση (Α.Σ. Κένταυρος Ν. Καλλικράτειας), χειροσφαίριση (Α.Σ. Καλλικράτης), ποδόσφαιρο (ΠΟ Νέας Καλλικράτειας) και άλλα αθλήματα.

## Εξωτερικοί σύνδεσμοι
* Ιστοσελίδα Δήμου Προποντίδας που υπάγεται η κωμόπολη
* Νέα Καλλικράτεια Ειδήσεις, Τουρισμός - Kallikrateia.gr
* Πληροφορίες για το Δήμο Καλλικράτειας από το ΤΕΔΚ Χαλκιδικής

## Παραπομπές


Κατηγορία:Δήμος Νέας Προποντίδας
Κατηγορία:Δήμος Καλλικράτειας
Κατηγορία:Κωμοπόλεις της περιφερειακής ενότητας Χαλκιδικής
Γουίμπλεντον (τουρνουά)

Το **τουρνουά του Γουίμπλεντον** (αγγλικά: *The Championships, Wimbledon*) γνωστό και ως Γουίμπλεντον είναι το παλαιότερο πρωτάθλημα στην αντισφαίριση και το πιο γνωστό. Ξεκινάει στο τέλος Ιουνίου και ολοκληρώνεται ως τον Ιούλιο. Η διοργάνωση λαμβάνει χώρα στις εγκαταστάσεις  του *All England Lawn Tennis and Croquet Club* στο Γουίμπλεντον της Αγγλίας. Το τουρνουά αντισφαίρισης του Γουίμπλεντον αποτελεί ένα από τα 4 Γκραν Σλαμ. Πολυνίκης του τουρνουά στο απλό των ανδρών είναι ο Ρότζερ Φέντερερ με 8 κατακτήσεις και ακολουθούν με 7 ο Νόβακ Τζόκοβιτς, ο Πητ Σάμπρας και ο Γούιλιαμ Ρένσοου (παλιός τενίστας του 19ου αιώνα). 

Στο Γουίμπλετον του 2010, ο αγώνας του πρώτου γύρου στο απλό των ανδρών μεταξύ του Τζον Ίσνερ και του Νικολάς Μαχού είχε διαρκέσει 11 ώρες και 5 λεπτά  και είναι ο αγώνας τένις με την μεγαλύτερη διάρκεια στην καταγεγραμμένη ιστορία του αθλήματος.  

## Νικητές
### Λίστες νικητών
*Λίστα νικητών του Απλού Ανδρών
*Λίστα νικητριών του Απλού Γυναικών
*Λίστα νικητών και νικητριών στα Διπλά Ανδρών και Γυναικών
*Λίστα νικητών του Διπλού Μικτών Ζευγαριών

## Ιδιαίτερες Παραδόσεις
Είναι το μόνο τουρνουά της ATP το οποίο έχει θεσπίσει τον ιδιαίτερο κανόνα που απαιτεί από όλους τους τενίστες  να φορούν ολόλευκη εμφάνιση όταν προσέρχονται στο court και όταν αγωνίζονται. 

## Τρόπαια
160px|thumb|Τα τρόπαια των νικητών των Γυναικών (πίσω) και Ανδρών (μπροστά).

Στους νικητές της διοργάνωσης απονέμονται τρόπαια και χρηματικά έπαθλα. Στον νικητή του απλού ανδρών απονέμεται το ασημένιο κύπελλο που παρουσιάστηκε για πρώτη φορά το 1887 και φέρει την επιγραφή *«All England Lawn Tennis Club Single Handed Championship of the World»*. Το αντίστοιχο τρόπαιο που απονέμεται στη νικήτρια του απλού γυναικών είναι ο ασημένιος δίσκος  Venus Rosewater Dish, που παρουσιάστηκε για πρώτη φορά το 1886. Στους νικητές των ζευγαριών απονέμονται επίσης ασημένια κύπελλα. Στους δευτεραθλητές κάθε κατηγορίας απονέμονται ασημένιοι δίσκοι.
 
Τα χρηματικά έπαθλα στους νικητές εισήχθησαν το 1968, όταν επιτράπηκε για πρώτη φορά η συμμετοχή επαγγελματιών στους αγώνες. Τα συνολικά χρηματικά κέρδη στους νικητές της διοργάνωσης ξεπερνούν σήμερα τα 20 εκατομμύρια λίρες. Το 2014 το συνολικό ποσό έφτασε τα 25 εκατομμύρια, σημειώνοντας αύξηση 10,8% από το ποσό της προηγούμενης χρονιάς (£22.560.000).

Στην απονομή των κυπέλλων του Γουίμπλετον παραδοσιακά εκπροσωπείται η Βρετανική Βασιλική Οικογένεια .Από το 1969 έως το 2021 τα τρόπαια στους νικητές απένειμε ο Πρίγκιπας Εδουάρδος, Δούκας του Κεντ, 1ος ξάδελφος της Βασίλισσας Ελισάβετ Β, ως πρόεδρος του All England Lawn Tennis Club.    Από το 2019 συμμετέχει στην απονομή η  Κάθριν, Πριγκίπισσα της Ουαλίας η οποία είναι πάτρονας της διοργάνωσης από το 2016. 

## Παραπομπές


## Εξωτερικοί σύνδεσμοι

*
Ντέιβιντ Κόπερφιλντ (ταχυδακτυλουργός)

Ο **Ντέιβιντ Κόπερφιλντ** (αγγλικά: *David Copperfield*, πραγματικό όνομα: *David Seth Kotkin*, 16 Σεπτεμβρίου 1956) είναι Αμερικανός ταχυδακτυλουργός. Έχει χαρακτηριστεί από το Forbes ως ο πλέον εμπορικά επιτυχημένος μάγος στην ιστορία.

Οι τηλεοπτικές παραγωγές του Κόπερφιλντ έχουν κερδίσει 21 βραβεία Emmy σε σύνολο 38 υποψηφιοτήτων. Ευρύτερα γνωστός για το συνδυασμό της αφήγησης και της ψευδαίσθησης. Ο Κόπερφιλντ έχει κερδίσει 11 Guinness World Records,  ένα αστέρι στο Hollywood Walk of Fame,  και τον τίτλο του ιππότη από τη γαλλική κυβέρνηση, Έχει ονομαστεί ως ένας Ζωντανός Θρύλος από τη Βιβλιοθήκη του Κογκρέσου των ΗΠΑ.

Ο Κόπερφιλντ έχει μέχρι στιγμής πουλήσει 40 εκατομμύρια εισιτήρια με κέρδος πάνω από 4 δισ. δολαρίων, το οποίο είναι περισσότερο από κάθε άλλο σόλο καλλιτέχνη στην ιστορία.

## Παραπομπές


## Εξωτερικοί σύνδεσμοι

* Επίσημη ιστοσελίδα
* 
* 5 διασημότερα κόλπα του Κόπερφιλντ

Κατηγορία:Αμερικανοί ηθοποιοί κινηματογράφου
Εκτροπή

Γενικά ο όρος **εκτροπή** σημαίνει η όποια απομάκρυνση από κανονική κατεύθυνση. Η μικρή διαφορά με τον συνώνυμο όρο απόκλιση είναι ότι η εκτροπή δεν είναι πάντα εκ των προτέρων υπολογίσιμη, εκτός εκείνης στην οπτική. Γενικά χρησιμοποιείται ο όρος αυτός στη κυκλοφορία οχημάτων (*εκτροπή οδού*), στη ροή υδατος ή κοίτης ποταμού (*εκτροπή Αχελώου*) αλλά και σε παρέκβαση ομιλίας (*απρεπείς εκφράσεις*). 
*Ιδιαίτερη σημασία όμως έχει ο όρος αυτός στη πυροβολική και στη κοσμογραφία.

*Εκτροπή, στη πυροβολική, χαρακτηρίζεται η απόκλιση του βλήματος από το κατακόρυφο επίπεδο της βολής, γεγονός που οφείλεται στη κλίση της εσωτερικής αυλάκωσης του πυροβόλου εκ της οποίας το βλήμα υφίσταται περιστροφική κίνηση. Η εκτροπή αυτή μπορεί να είναι δεξιά ή αριστερά του επιπέδου βολής.

*Εκτροπή, στη κοσμογραφία, χαρακτηρίζεται η όποια απομάκρυνση κινουμένου σώματος από τη κανονική του τροχιά λόγω ορισμένης φυσικής αιτίας, π.χ. σε πτώση σώματος από ύψος εκτρέπεται της κατακορύφου εξ αιτίας της επίδρασης της περιστροφικής κίνησης του πλανήτη.
Ανδρέας Μιαούλης του Δημητρίου

Ο **Ανδρέας Δ. Μιαούλης** ήταν αντιναύαρχος, γιος του Δημητρίου Δ. Μιαούλη και δισέγγονος του Ναύαρχου της ελληνικής επανάστασης Ανδρέα Μιαούλη της ιστορικής υδραίικης οικογένειας των Μιαούληδων.

Ο Ανδρέας Δ. Μιαούλης γεννήθηκε στην Αθήνα το 1869. Εισήλθε στη αρτισύστατη τότε Σχολή Ναυτικών Δοκίμων το 1884 και εξήλθε σημαιοφόρος το 1888. Υπηρέτησε ως κυβερνήτης στο θωρηκτό Ψαρά στη ναυμαχία της Έλλης και στη ναυμαχία της Λήμνου. Προάχθηκε μέχρι υποναύαρχος «εν ενεργεία» και αποστρατεύθηκε ως αντιναύαρχος. Διετέλεσε επίσης υπουργός των Ναυτικών (1910) καθώς και πληρεξούσιος (βουλευτής) Αττικοβοιωτίας (1920).

Κατηγορία:Οικογένεια Μιαούλη
Μιαούλης
Μιαούλης Ανδρέας του Δημητρίου
Μ
Κατηγορία:Αρβανίτες
Σερδανιόλα

Η **Σερδανιόλα** () είναι δήμος της Καταλονίας που βρίσκεται στην κομητεία του Vallés Occidental, στην επαρχία της Βαρκελώνης στην Ισπανία. Σύμφωνα με την απογραφή του 2011 έχει 57.674 κατοίκους. Απέχοντας μόλις 14 χιλιόμετρα από τη Βαρκελώνη, απολαμβάνει προνομιακή θέση όσο αφορά τις μεταφορές. Η κυρίως περιοχή του δήμου καταλαμβάνει έκταση 30,6 χλμ² και περιλαμβάνει μέρος της οροσειράς της Collserola, η οποία είναι και το σύνορο με τον δήμο της Βαρκελώνης.

File:1991-07-cerdanyola-riu-ripoll.jpg|riu Ripoll
File:14-08-05-cerdanyola-RalfR-005.jpg|riu Sec
File:14-08-05-cerdanyola-RalfR-007.jpg|Plaça Joan Pau II
File:14-08-05-cerdanyola-RalfR-016.jpg|Parc Tecnològic del Vallès
File:14-08-05-cerdanyola-RalfR-029.jpg|Ermita de Santa Maria de les Feixes


## Παραπομπές


## Εξωτερικοί σύνδεσμοι
* 

 

Κατηγορία:Πόλεις της Ισπανίας
Κατηγορία:Πόλεις της Καταλονίας
Νικάνορ Ντουάρτε Φρούτος

Ο **Νικάνορ Ντουάρτε Φρούτος** (*Óscar Nicanor Duarte Frutos*, 1956-) είναι πολιτικός από την Παραγουάη, πρόεδρος από τις 15 Αυγούστου του 2003 ως τις 15 Αυγούστου του 2008.

## Βιογραφία και άνοδος στην προεδρία
Γεννήθηκε στο Κορονέλ Οβιέδο στις 11 Οκτωβρίου 1956. Σπούδασε νομικά. Ανήκει στο κόμμα Κολοράδο και κέρδισε με 37,1% τις προεδρικές εκλογές στις 27 Απριλίου του 2003. Πριν αναμειχθεί στα πολιτικά ήταν δημοσιογράφος και αργότερα έγινε υπουργός Παιδείας. Είναι παντρεμένος με τη Μαρία Γκόρια Πενάγιο Σολαέντε και έχουν 6 παιδιά. 

## Παραίτηση
Ο Ντουάρτε ανακοίνωσε την παραίτησή του από το αξίωμα του προέδρου, με σκοπό να καταλάβει την έδρα του γερουσιαστή την 1η Ιουλίου του  2008. Στις 23 Ιουνίου του 2008 υπέβαλε την παραίτησή του στον Πρόεδρο του Κογκρέσου.

Η Αντιπολίτευση αντέδρασε έντονα και όπως ήταν αναμενόμενο η απαιτούμενη πλειοψηφία για την έγκριση και την αποδοχή της παραίτησης δεν κατέστη δυνατή στην έκτακτη σύνοδο του Κογκρέσου στις 24 Ιουνίου του 2008.
Στις 26 Ιουνίου συνήλθε εκ νέου σε έκτακτη σύνοδο το Κογκρέσο, ωστόσο βουλευτές του κόμματος Κολοράδο κάλεσαν τον πρόεδρο της Γερουσίας να αναστείλει τη σύνοδο, όπως και έγινε. Αυτό έγινε εξαιτίας ανησυχίας των βουλευτών ότι δε θα συμπληρωνόταν ο απαιτούμενος αριθμός ψήφων για τη σύνοδο ξανά.. Η αποχώρηση του Ντουάρτε από την προεδρία έγινε επίσημα στις 15 Αυγούστου του 2008. Τον διαδέχθηκε ο αριστερός Φερνάντο Λούγο.

## Παραπομπές


## Εξωτερικοί σύνδεσμοι
* 

Ντουαρτε
Ρωμαϊκή σύγκλητος

Η **Ρωμαϊκή Σύγκλητος** () ήταν πολιτικό όργανο στην αρχαία Ρώμη. Ήταν ένα από τα πιο ισχυρά όργανα στη ρωμαϊκή ιστορία και ιδρύθηκε κατά τις πρώτες ημέρες της πόλης (παραδοσιακά ιδρύθηκε το 753 π.Χ.). Διασώθηκε από την ανατροπή του Ρωμαϊκού Βασιλείου το 509 π.Χ., την πτώση της Ρωμαϊκής Δημοκρατίας τον 1ο αιώνα π.Χ., τη διαίρεση της Ρωμαϊκής Αυτοκρατορίας το 395 μ.Χ., την πτώση της Δυτικής Ρωμαϊκής Αυτοκρατορίας το 476 και την κυριαρχία των βαρβάρων στη Ρώμη κατά τον 5ο, 6ο και 7ο αιώνα.

Κατά τη διάρκεια των ημερών του βασιλείου, ήταν κάτι περισσότερο από ένα συμβουλευτικό συμβούλιο στον βασιλιά. Κατά τα πρώτα χρόνια της Δημοκρατίας, η Σύγκλητος ήταν πολιτικά αδύναμη ενώ οι εκτελεστικοί άρχοντες ήταν αρκετά ισχυροί. Δεδομένου ότι η μετάβαση από τη μοναρχία στη συνταγματική κυβέρνηση ήταν πιθανότατα σταδιακή, χρειάστηκαν πολλές γενιές πριν η Σύγκλητος ήταν σε θέση να επιβληθεί επί των εκτελεστικών αρχόντων.

Λέγεται ότι η πρώτη Σύγκλητος ιδρύθηκε από τον ίδιο τον Ρωμύλο στη Ρώμη.

[thumb|400px|Αναπαράσταση συνεδρίασης της Ρωμαϊκής Συγκλήτου: Ο [Μάρκος Τύλλιος Κικέρων καταγγέλει τον Κατιλίνα, από τοιχογραφία του 19ου αιώνα στο Παλάτσο Μαντάμα, έδρα της Γερουσία της Δημοκρατίας. Αξίζει να επισημανθεί ότι οι ιδεαλιστικές μεσαιωνικές και μετέπειτα καλλιτεχνικές απεικονίσεις των συνεδριών είναι σχεδόν ομοιόμορφα ανακριβείς. Οι απεικονίσεις δείχνουν συνήθως τους συγκλητικούς τοποθετημένους σε ένα ημικύκλιο γύρω από έναν ανοιχτό χώρο όπου στέκονται οι ρήτορες. Στην πραγματικότητα η δομή του υφιστάμενου κτιρίου της Κουρίας, που χρονολογείται στην τρέχουσα μορφή του από την εποχή του αυτοκράτορα Διοκλητιανού, δείχνει ότι οι συγκλητικοί κάθονταν σε ευθείες και παράλληλες γραμμές σε κάθε πλευρά του εσωτερικού του κτιρίου. Σε κινηματογραφικές ταινίες, απεικονίζεται σωστά στην ταινία *Η Πτώση της Ρωμαϊκής Αυτοκρατορίας* και λανθασμένα, για παράδειγμα, στην ταινία *Σπάρτακος*.]]

## Εικόνες

 Curia Iulia.JPG|Η Κούρια Ιούλια στη Ρώμη.
 Rome-Forum romanum.jpg|Η Ρωμαϊκή Αγορά


## Παραπομπές


## Εξωτερικοί σύνδεσμοι
* 

Σ
Σύγκλητος
Hail Grenada

***Hail Grenada*** είναι ο εθνικός ύμνος της Γρενάδας από την ανεξαρτησία της το 1974. Οι στίχοι γράφτηκαν από τον Irva Merle Baptiste κι η μουσική από το Louis Arnold Masanto.

## Αγγλικοί στίχοι
:Hail! Grenada, land of ours,
:We pledge ourselves to thee,
:Heads, hearts and hands in unity
:To reach our destiny.
:Ever conscious of God,
:Being proud of our heritage,
:May we with faith and courage
:Aspire, build, advance
:As one people, one family.
:God bless our nation.

## Ελληνική μετάφραση

:Χαίρε! Γρενάδα, χώρα δική μας,
:Υποσχόμαστε σε εσένα,
:Ότι τα κεφάλια μας, οι καρδιές μας και τα χέρια μας θα είναι σε ενότητα
:Για να φτάσουμε στον προορισμό μας.
:Πάντα έχοντας επίγνωση του Θεού,
:Όντας περήφανοι για την κληρονομιά μας
:Να είμαστε πιστοί και τολμηροί
:Θαυμάζουμε, Χτίζουμε, Προοδεύουμε
:Ως ένας λαός, μία οικογένεια
:Ο Θεός να ευλογεί το έθνος μας.

## Εξωτερικοί σύνδεσμοι
*Ορχηστρική έκδοση

Κατηγορία:Εθνικοί ύμνοι
Κατηγορία:Εθνικά σύμβολα της Γρενάδας
Μοζάραβες

Γενικά με την ονομασία **Μοζάραβες** (εκ του αραβικού «Μουστ-άρεμπ») ονομάζονταν χριστιανικές φυλές που είχαν εξαραβιστεί. Ειδικότερα «Μοζάραβες» αποκαλούσαν οι Μαυριτανοί κατά τις περιόδους της κυριαρχίας τους στην Ισπανία, τους χριστιανούς της Καρδούης, Σεβίλλης και Τολέδου που διατηρούσαν τα θρησκευτικά τους έθιμα και παραδόσεις. Έτσι δημιουργήθηκε εκεί ένα ιδιαίτερο χριστιανικό λειτουργικό τυπικό, που ονομάζεται μοζαραβικό τυπικό ή μοζαραβική λειτουργία.

## Εξωτερικοί σύνδεσμοι
* 


Κατηγορία:Ρομανικοί λαοί
Κατηγορία:Ιστορία της Αλ-Άνταλους
Κατηγορία:Χριστιανισμός στην Αλ-Άνταλους
Κατηγορία:Ιστορία του Χριστιανισμού στην Ισπανία
Κατηγορία:Ιστορία του Καθολικισμού στην Πορτογαλία
Κατηγορία:Πρόσωπα της Αλ-Άνταλους ανά εθνότητα
Μόδι

Το όνομα **Μόδι** μπορεί να αναφέρεται:
*Στις παρακάτω ελληνικές νησίδες:
**Μόδι Εχινάδων
**Μόδι Πόρου
*Στους παρακάτω ελληνικούς οικισμούς:
**Μόδι Θεσσαλονίκης
**Μόδι Φθιώτιδας
**Μόδι Χανίων

Κατηγορία:Αποσαφηνίσεις ελληνικών τοπωνυμίων
Γαλανάδο Νάξου

Το **Γαλανάδο** είναι πεδινό χωριό της δυτικής Νάξου σε υψόμετρο 70-100 μέτρων και έχει 455 κατοίκους (απογραφή 2011). Απέχει περίπου 5 χλμ. ΝΑ. από τη Χώρα Νάξου. 
 
Το Γαλανάδο  βρίσκεται στο λεκανοπέδιο του "Λιβαδιού" σε υψόμετρο 90 μ. Είναι μία από τις πιο εύφορες περιοχές του νησιού, η οποία μάλιστα διαθέτει πολύ ικανοποιητική ύδρευση.

Κύρια ασχολία των κατοίκων είναι η γεωργία και η κτηνοτροφία. Χαρακτηριστικά, γίνεται μεγάλη παραγωγή πατάτας αλλά και γάλακτος. Στο χωριό υπάρχουν πολλές εκκλησίες, η μεγαλύτερη όμως είναι ο ιερός ναός του Αγίου Πνεύματος. Επιπλέον στα περίχωρα του χωριού υπάρχει ο *Πύργος  του Μπελόνια*, ένα εντυπωσιακό παράδειγμα Ενετικού αρχοντικού.

Στα βόρεια του χωριού βρίσκονται οι αρχαιολογικοί χώροι των Μελάνων και των Αγκιδίων.

Έχει χαρακτηριστεί από το 1988 παραδοσιακός οικισμός.

## Πληθυσμιακά στοιχεία

## Διοικητικές μεταβολές
* Το 1835, με 153 κατοίκους (41 οικογένειες), ορίζεται έδρα στον νεοϊδρυθέντα ''δήμο'' ''Βίβλου'' της επαρχίας Νάξου.
* Το 1845, ο οικισμός παύεται από έδρα του *δήμου Βίβλου*.
* Το 1912, ο *δήμος Βίβλου* καταργείται και δημιουργείται η *κοινότητα Βίβλου*, όπου και προσαρτάται ο οικισμός.
* Το 1919 αποσπάται από τη κοινότητα Βίβλου και ορίζεται έδρα της *κοινότητας Γαλανάδου*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97),  ο οικισμός προσαρτάται στο δήμο ''Νάξου''. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Γαλανάδου*, του *Δήμου Νάξου*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί την *Τοπική Κοινότητα Γαλανάδου*, η οποία υπάγεται στη Δημοτική Ενότητα Νάξου, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Γαλαναδιώτες
* Σάββας Νεκτάριος: αρχιφύλακας αστυνομικός δολοφονηθείς στα Πατήσια το 2009

## Παραπομπές


Κατηγορία:Χωριά της περιφερειακής ενότητας Νάξου